BG
C 252/34
Официален вестник на Европейския съюз
17.7.2023 г.
— да обяви, че като не е осъществявала контрол на заустването на градските отпадъчни води на южната и северната агломерации на Малта, с цел да провери спазването на изискванията на приложение I, точка Б, в съответствие с процедурите за контрол, установени в приложение I, буква Г, Република Малта не е изпълнила задълженията си по член 15 и приложения I, точка Б и приложение I, точка Г от Директивата и — да осъди Република Малта да заплати съдебните разноски.
Основания и основни доводи Срокът за транспониране на Директивата е изтекъл на 31 октомври 2006 г. и на 31 март 2007 г. съответно за северната и южната агломерации на Малта.
Член 4, параграф 1 от Директивата изисква държавите членки да следят за това, градските отпадъчни води, които влизат в канализационните системи, преди заустването им да бъдат подложени на вторично пречистване или на друга равностойна обработка.
Комисията твърди, че южната и северната агломерации на Малта не отговарят на изискванията на тази разпоредба, по-специално, защото капацитетът на пречиствателните станции за двете агломерации е недостатъчен за пречистването на съобщените количества.
Комисията твърди също така, че нарушението от страна на Република Малта на член 4 от Директивата неизбежно води до нарушение на член 10 от същата директива, тъй като агломерациите, които не могат да достигнат адекватно равнище на пречистване на градските отпадъчни води в съответствие с член 4, a fortiori не могат да осигурят достатъчна производителност при всички нормални климатични условия на мястото, където са разположени.
Що се отнася до северната агломерация на Малта, Комисията изтъква също така нарушение на член 5 от Директивата.
Пречиствателната станция за тази агломерация се зауства в зони, определени на 22 април 2005 г. като чувствителни на азот зони от страна на малтийските органи, и следователно Република Малта е трябвало да се съобрази с член 5 и да приложи по-строго пречистване до 22 април 2012 г. (т.е. в срок от седем години след установяването на чувствителната зона).
Поради липсата на капацитет на пречиствателната станция, както бе посочено по-горе, което означава, че част от потока се изхвърля без каквото и да е пречистване, Комисията твърди, че тази агломерация е нарушила и член 5.
Накрая, Комисията счита, че южната и северната агломерации на Малта не са изпълнили изискванията на член 15 от Директивата, тъй като нарушаването на членове 4 и 5 от Директивата предполага непременно, че спазването на изискванията относно заустванията не се контролира съгласно приложения I, точка Б и I, точка Г от Директивата и следователно е налице нарушение на член 15.
(1)
Директива на Съвета от 21 май 1991 година за пречистването на градските отпадъчни води (ОВ L 135, 1991 г., стр. 40; Специално издание на български език, 2007 г., глава 15, том 2, стр. 43).
Жалба, подадена на 16 май 2023 г. от Европейската комисия срещу решението, постановено от Общия съд (четвърти състав) на 8 март 2023 г. по дело T-94/20, Campine и Campine Recycling/Комисия (Дело C-306/23 P) (2023/C 252/38) Език на производството: английски Страни Жалбоподател: Европейска комисия (представители: P. Rossi, M. Domecq, T. Isacu de Groot, L. Wildpanner) Други страни в производството: Campine NV, Campine Recycling NV Искания на жалбоподателя Жалбоподателят иска Общият съд: — да отмени решение на Общия съд от 8 март 2023 г. по дело T-94/20, Campine и Campine Recycling/Комисия, — да се произнесе по въпросите, които не са разрешени по делото, или — при условията на евентуалност, да върне делото на Общия съд за постановяване на ново решение, в частта, по която не е налице произнасяне,